
35.
Par grozījumiem Ogres novada attīstības programmas 2022. - 2027. gadam Investīciju plānā 2022. - 2027. gadam

Saskaņā ar Ogres novada pašvaldības (turpmāk – Pašvaldība) domes 2022. gada 24. novembra lēmumu “Par Ogres novada ilgtspējīgas attīstības stratēģijas 2022. - 2034. gadam 2.1. redakcijas, Ogres novada attīstības programmas 2022. - 2027. gadam 2.1. redakcijas un Vides pārskata apstiprināšanu”[footnoteRef:1] (protokols Nr. 27; 24.) apstiprināta Ogres novada ilgtspējīgas attīstības stratēģija 2022. - 2034. gadam[footnoteRef:2] (turpmāk – Stratēģija), Ogres novada attīstības programma 2022. - 2027. gadam[footnoteRef:3] (turpmāk – Attīstības programma), Attīstības programmas Rīcības plāns 2022. - 2027. gadam[footnoteRef:4] un Investīciju plāns 2022. - 2027. gadam[footnoteRef:5].   [1:  https://tapis.gov.lv/tapis/lv/downloads/152986 ]  [2:  https://tapis.gov.lv/tapis/lv/downloads/153036 ]  [3:  https://tapis.gov.lv/tapis/lv/downloads/152978 ]  [4:  https://tapis.gov.lv/tapis/lv/downloads/171819 ]  [5:  https://tapis.gov.lv/tapis/lv/downloads/250564  (30.04.2026. redakcija)] 

Saskaņā ar Ministru kabineta 2014. gada 14. oktobra noteikumu Nr. 628 „Noteikumi par pašvaldību teritorijas attīstības plānošanas dokumentiem” 73. punktu rīcības plānu un investīciju plānu aktualizē ne retāk kā reizi gadā, ievērojot pašvaldības budžetu kārtējam gadam. Aktualizēto rīcības plānu un investīciju plānu apstiprina ar domes lēmumu un ievieto Teritorijas attīstības plānošanas informācijas sistēmā. 
Stratēģijas pirmais stratēģiskais mērķis paredz, ka Ogres novadā ir izveidots līdzsvars starp dabas un vides kvalitāti un cilvēku vajadzībām, savukārt otrais stratēģiskais mērķis paredz, ka Ogres novada demogrāfija iegūst ilgtspējīgu raksturu. Attīstības programma nosaka vidēja termiņa prioritāti VTP-1 Efektīva vides pārvaldība ar Rīcības virzienu RV-1. Videi draudzīgās infrastruktūras attīstīšana un vides izglītība un VTP-2. Pakalpojumu pieejamība un augstvērtīga dzīves vide ar Rīcības virzienu RV-2 Konkurētspējīgu izglītības pakalpojumu nodrošināšana. Minētajiem rīcības virzieniem pakārtoti attiecīgi uzdevumi  U-1.1. Attīstīt videi draudzīgu transportsistēmu un vienotu, integrētu un drošu veloceliņu tīklu, uzlabojot apdzīvoto vietu iekšējo un ārējo sasniedzamību, atpūtas vietu pieejamību un U-2.2. Veicināt izglītības iestāžu infrastruktūras un materiāli tehniskās bāzes attīstību atbilstoši inovatīvajiem un daudzfunkcionālajiem  risinājumiem.
Projekts “Mednieku ielas posma pārbūve no Mežezera ielas līdz Ogres meža tehnikumam, būvuzraudzība, projektēšana” ir vērsts uz kvalitatīvu un drošu pārvietošanos Ogres tehnikuma audzēkņiem un pedagogiem, savienojot un pārbūvējot satiksmes dalībnieku ielas posmu starp izglītības iestādi un Ogres pilsētu.
Projekta “Būvprojekta izstrāde autostāvlaukumam Komunālajā ielā 6, Ķegumā, autoruzraudzība, būvniecība” mērķis ir izveidot 17 jaunas auto stāvvietas pie PII "Gaismiņa" un Ķeguma pamatskolas sporta laukuma.

Projekta “Madlienas vidusskolas infrastruktūras pilnveidošana” informācija tiek aktualizēta saskaņā ar iespējām piesaistīt Eiropas Reģionālā attīstības fonda līdzekļus izglītības iestādes energoefektivitātes palielināšanai.
Projekts “Izglītības iestādes investīciju projekts "Madlienas vidusskolas būvprojekta izstrāde un autoruzraudzība"” iekļauts, pamatojoties uz Ogres novada pašvaldības 2026. gada budžetā noteikto prioritāti.
Pamatojoties uz Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 73. punktu,

balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Kārlis Ansons, Kārlis Avotiņš, Mariss Martinsons, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Santa Ločmele, Uldis Skudra), "Pret" – nav, "Atturas" – nav, "Nepiedalās" – nav,
Ogres novada pašvaldības dome NOLEMJ:

1. Izdarīt Ogres novada attīstības programmas 2022. - 2027. gadam Investīciju plānā 2022. - 2027. gadam (turpmāk – Investīciju plāns) šādus grozījumus (pielikums):
1.1. [bookmark: _GoBack]papildināt ar 1.1.70. un 1.1.71. apakšpunktu;
1.2. izteikt 2.2.19. apakšpunktu jaunā redakcijā;
1.3. papildināt ar 2.2.19.1 apakšpunktu. 
2. Uzdot Ogres novada pašvaldības Centrālās administrācijas Attīstības un plānošanas nodaļas telpiskajam plānotājam:
2.1. ievietot šo lēmumu un Investīciju plānu Teritorijas attīstības plānošanas informācijas sistēmā piecu darbdienu laikā pēc šī lēmuma pieņemšanas;
2.2. nodrošināt paziņojuma par šo lēmumu publicēšanu Ogres novada pašvaldības oficiālajā tīmekļvietnē www.ogresnovads.lv nedēļas laikā pēc šī lēmuma pieņemšanas un nākošajā Ogres novada pašvaldības informatīvā izdevuma numurā. 
3. Kontroli par lēmuma izpildi uzdot Ogres novada pašvaldības izpilddirektoram.


(Sēdes vadītāja,
domes priekšsēdētāja A. Kraujas paraksts)

